
****

**คำสั่งโรงเรียนวัดวาลุการาม**

**ที่ 23 / 2566**

**เรื่อง แต่งตั้งครูประจำชั้นนักเรียนโรงเรียนวัดวาลุการาม**

**ภาคเรียนที่ 1/2566**

………………………………………………..

เพื่อให้การพัฒนาคุณภาพวิชาการของโรงเรียนวัดวาลุการาม ในส่วนที่เกี่ยวกับการกำกับดูแลติดตามรับผิดชอบนักเรียน รวมทั้งการจัดกิจกรรมการเรียนการสอนตามที่ได้รับมอบหมาย ให้สำเร็จลุล่วงเป็นไปอย่างมีประสิทธิภาพ ตามเจตนารมณ์ของหลักสูตรโรงเรียนวัดวาลุการาม จึงอาศัยอำนาจตามความในมาตรา 39 วรรค 1 แห่งพระราชบัญญัติระเบียบบริหารราชการกระทรวงศึกษาธิการ พ.ศ. 2546 แต่งตั้งให้ข้าราชการครูและบุคลากรโรงเรียนวัดวาลุการามดังต่อไปนี้ เป็นครูที่ประจำชั้นนักเรียน ภาคเรียนที่ 1 ปีการศึกษา 2566 ดังนี้

|  |  |  |
| --- | --- | --- |
| **ชั้นเรียน** | **ครูประจำชั้น** | **จำนวนนักเรียน** |
| อนุบาล 2 | นางสาวอังชลี รุ่นพระแสง | 11 คน |
| อนุบาล 3 | นางสาวอังชลี รุ่นพระแสง | 7 คน |
| ประถมศึกษาปีที่ 1 | นางสาวพรพรรณ เรืองสุข | 9 คน |
| ประถมศึกษาปีที่ 2 | นางสาวอลิสา ทองจันทร์ | 11 คน |
| ประถมศึกษาปีที่ 3 | นางสาวจินตระการ เขื่องแก้ว | 10 คน |
| ประถมศึกษาปีที่ 4 | นางสาวจุรีรัตน์ นาคมุสิก | 9 คน |
| ประถมศึกษาปีที่ 5 | นางสาวพิมพ์พิสุทธิ์ สุดพรหม | 8 คน |
| ประถมศึกษาปีที่ 6 | นางสาวสุวรรณภัค คู่สาย | 11 คน |
| เด็กเรียนร่วม | นางสาวพัชรา แสงอรุณ | \*\*2 คน |

**มีหน้าที่**

1. ทำการสอนวิชาที่ได้รับมอบหมาย สัปดาห์ละไม่น้อยกว่า 18 ชั่วโมง

2. ทำแผนการจัดการเรียนรู้ และเตรียมอุปกรณ์การสอน

3. เตรียมการสอน ทั้งด้านสื่อ – อุปกรณ์ เทคโนโลยี กิจกรรม แหล่งการเรียนรู้และวิทยากรหรือภูมิปัญญาท้องถิ่น (ในกรณีที่มี)

4. ผลิตสื่อการสอนเพื่อพัฒนาการเรียนการสอนให้ดีขึ้น

5. ดำเนินการสอน โดยเน้นกระบวนการสอนที่เน้นผู้เรียนเป็นสำคัญและ Active Learning ใช้สื่อ – อุปกรณ์และแหล่งการเรียนรู้ รวมทั้งกิจกรรมที่ทันสมัย สัมพันธ์กับเหตุการณ์บ้านเมืองและสาระการเรียนรู้

6. จัดป้ายนิเทศ มุมการเรียนรู้และบรรยากาศการเรียนรู้ที่สัมพันธ์กับบทเรียนและเหตุการณ์บ้านเมืองที่เป็นปัจจุบัน

7. ร่วมกิจกรรม PLC ร่วมกันจัดกิจกรรมเสริมหลักสูตร และกิจกรรมเลือกเสรีที่ส่งเสริมการเรียนรู้ตามความสามารถ ความต้องการและความสนใจของนักเรียน

8. ตรวจแบบฝึกหัดหรืองานของนักเรียนและแก้ไขข้อผิดพลาดอยู่เสมอ

9. จัดการประเมินผลระหว่างภาค โดยเน้นการประเมินผลที่หลากหลายและตามสภาพจริง

10.สร้างแบบประเมินปลายภาคเรียนและปลายปีการศึกษา รวมทั้งตรวจแบบประเมินและ จัดส่งผลการประเมินให้ทันเวลาที่กำหนด

11.จัดทำเอกสาร หลักฐานทางการศึกษาให้เรียบร้อยและเป็นปัจจุบัน

12.ปฏิบัติหน้าที่แทนครูที่ขาดการสอนและมีส่วนร่วมในการช่วยงานด้านต่าง ๆของโรงเรียน

13.พัฒนาตนเองอย่างสม่ำเสมอ โดยการเข้ารับการอบรม ศึกษาดูงาน ค้นคว้าและวิจัยเพื่อพัฒนาคุณภาพการศึกษา

14.ทำหน้าที่เวรดูแลนักเรียน ตามจุดต่าง ๆที่ได้รับมอบหมาย ทั้งในเวลาปกติและเวลาพิเศษ

15.ดูแลความประพฤติของนักเรียน ทั้งในด้านการเรียน การรักษาระเบียบวินัยและคุณลักษณะอันพึงประสงค์

16.ควบคุมชั้นเรียนให้เป็นไปด้วยความเรียบร้อยอยู่เสมอ ตลอดจนป้องกันแก้ไขปัญหาของนักเรียน

17.ติดตามนักเรียนเพื่อแก้ไขในกรณีที่นักเรียนมาโรงเรียนสาย ขาดเรียนและมีปัญหาในการเรียน การทำการบ้าน

18.ติดต่อกับผู้ปกครองอย่างใกล้ชิด และรายงานความประพฤติ สุขภาพและอื่น ๆให้ผู้ปกครองทราบเป็นประจำ

19.ให้ความร่วมมือกับทุกฝ่ายในกิจการที่จะก่อให้เกิดประโยชน์ต่อนักเรียนและโรงเรียน

20.ประชาสัมพันธ์ ให้คำปรึกษาและสร้างความเข้าใจเกี่ยวกับการเรียนของนักเรียน

21.เข้าร่วมประชุมครู เพื่อปรึกษาหารือ วางแผน แก้ไขปัญหาที่เกิดขึ้นในการจัดการเรียนการสอน และจัดทำโครงการต่าง ๆ เพื่อพัฒนาการเรียนการสอน

22.ปฏิบัติหน้าที่อื่น ๆ ตามที่โรงเรียนมอบหมาย

ขอให้ผู้ที่ได้รับแต่งตั้งตามคำสั่งนี้ปฏิบัติหน้าที่ให้เต็มความสามารถ เพื่อบังเกิดผลดีต่อนักเรียนและทางราชการต่อไป

สั่ง ณ วันที่ 22 พฤษภาคม พ.ศ. 2566



ลงชื่อ

(นางสาวชุฎา ปาลโมกข์)

ผู้อำนวยการโรงเรียนวัดวาลุการาม