****

คำสั่งโรงเรียนวัดวาลุการาม

ที่ 28/2566

เรื่อง คณะกรรมการดำเนินงานกิจกรรมพัฒนาผู้เรียน (กิจกรรมแนะแนว)

ปีการศึกษา 2566

.......................................

ตามที่โรงเรียนวัดวาลุการามได้เล็งเห็นถึงความสำคัญของการดูแลช่วยเหลือนักเรียน ทางโรงเรียนวัดวาลุการามจึงได้มีการดำเนินการกิจกรรมแนะแนว เพื่อให้ครูและนักเรียน ได้แลกเปลี่ยนข้อมูล ครูให้คำแนะนำที่ดีสำหรับนักเรียน เพื่อเป็นแนวทางในการส่งเสริม และช่วยเหลือนักเรียนต่อไป

จึงอาศัยอำนาจตามพระราชบัญญัติระเบียบบริหารราชการกระทรวงศึกษาธิการ พ.ศ.2546 มาตรา 28 และมาตรา 39 และพระราชบัญญัติระเบียบข้าราชการครูและบุคลากรทางการศึกษา พ.ศ. 2547 มาตรา 23 และมาตรา 86 ให้ข้าราชการครูและบุคลากรภายในสถานศึกษาปฏิบัติตามคำสั่งของผู้บังคับบัญชา แต่งตั้งคณะกรรมการดำเนินงานกิจกรรมพัฒนาผู้เรียน (กิจกรรมแนะแนว) ดังนี้

**1. คณะกรรมการอำนวยการ** มีหน้าที่ให้คำแนะนำ คำปรึกษา ในการดำเนินการคณะกรรมการการดำเนินงานกิจกรรมพัฒนาผู้เรียน (กิจกรรมแนะแนว) ประกอบด้วย

1.1 นางสาวชุฎา ปาลโมกข์ ผู้อำนวยการโรงเรียน ประธาน

1.2 นางสาวจินตระการ เขื่องแก้ว หัวหน้ากลุ่มงานวิชาการ กรรมการ

1.3 นางสาวสุวรรณภัค คู่สาย หัวหน้ากลุ่มงานกิจการนักเรียน กรรมการและเลขานุการ

**2. คณะกรรมการดำเนินการดำเนินงานกิจกรรมพัฒนาผู้เรียน (กิจกรรมแนะแนว)**

2.1 นางสาวพรพรรณ เรืองสุข ชั้นประถมศึกษาปีที่ 1

2.2 นางสาวอลิสา ทองจันทร์ ชั้นประถมศึกษาปีที่ 2

2.3 นางสาวจินตระการ เขื่องแก้ว ชั้นประถมศึกษาปีที่ 3

2.6 นางสาวจุรีรัตน์ นาคมุสิก ชั้นประถมศึกษาปีที่ 4

2.7 นางสาวพิมพ์พิสุทธิ์ สุดพรหม ชั้นประถมศึกษาปีที่ 5

2.8 นางสาวสุวรรณภัค คู่สาย ชั้นประถมศึกษาปีที่ 6

**มีหน้าที่**

1. ให้คำแนะนำนักเรียนที่ต้องการวางแผนการเรียน

2. ให้ความช่วยเหลือนักเรียนที่พบเจอปัญหาภายในโรงเรียน

3. ประชาสัมพันธ์ข่าวการศึกษาต่าง ๆ ให้กับนักเรียน เช่น ข่าวทุนการศึกษา การเรียนต่อ

4. ปรึกษากับผู้ปกครอง ครู ผู้บริหาร หรือผู้เชี่ยวชาญ เพื่อหาทางแก้ไขปัญหาต่าง ๆ ให้กับนักเรียน

5. เก็บบันทึกประวัติของนักเรียนเป็นข้อมูลรายบุคคล

ขอให้บุคลากรที่ได้รับการแต่งตั้งปฏิบัติหน้าที่ตามที่ได้รับมอบหมายอย่างเคร่งครัด ให้บังเกิดผลดีต่อทางราชการ ถ้าหากมีปัญหาในการดำเนินการ ให้รีบรายงานหัวหน้าสถานศึกษาทราบ เพื่อหาแนวทางแก้ไขปัญหาต่อไป

ทั้งนี้ ตั้งแต่วันที่ 23 พฤษภาคม พ.ศ. 2566

สั่ง ณ วันที่ 23 พฤษภาคม พ.ศ. 2566



(นางสาวชุฎา ปาลโมกข์)

ผู้อำนวยการโรงเรียนวัดวาลุการาม