****

คำสั่งโรงเรียนวัดวาลุการาม

ที่ 31/2566

เรื่อง คณะกรรมการดำเนินงานโครงการโรงเรียนวิถีพุทธ

ปีการศึกษา 2566

.......................................

ด้วยโรงเรียนวัดวาลุการามได้จะดําเนินกิจกรรมโรงเรียนวิถีพุทธ โดยมีวัตถุประสงค์เพื่อ จัดกิจกรรมเพื่อยกระดับคุณธรรม จริยธรรมนักเรียน ครู ผู้บริหารและบุคลากรทางการศึกษาในโรงเรียนให้มีจิตสำนึกที่ดี ปฏิบัติตนบนพื้นฐานคุณธรรม จริยธรรม ที่ดีงาม ตามแนวทาง ๒๙ ประการสู่ความเป็นโรงเรียนวิถีพุทธ

จึงอาศัยอำนาจตามพระราชบัญญัติระเบียบบริหารราชการกระทรวงศึกษาธิการ พ.ศ.2546 มาตรา 28 และมาตรา 39 และพระราชบัญญัติระเบียบข้าราชการครูและบุคลากรทางการศึกษา พ.ศ. 2547 มาตรา 23 และมาตรา 86 ให้ข้าราชการครูและบุคลากรภายในสถานศึกษาปฏิบัติตามคำสั่งของผู้บังคับบัญชา แต่งตั้งคณะกรรมการดำเนินงานโครงการโรงเรียนวิถีพุทธ ดังนี้

**1. คณะกรรมการอำนวยการ** มีหน้าที่ให้คำแนะนำ คำปรึกษา ในการดำเนินการคณะกรรมการดำเนินงานโครงการโรงเรียนวิถีพุทธ ประกอบด้วย

1.1 นางสาวชุฎา ปาลโมกข์ ผู้อำนวยการโรงเรียน ประธาน

1.2 นางสาวอลิสา ทองจันทร์ หัวหน้ากลุ่มงานบุคคล กรรมการ

1.3 นางสาวพรพรรณ เรืองสุข ครูอัตราจ้างโรงเรียนวัดวาลุการาม กรรมการและเลขานุการ

**2. คณะกรรมการดำเนินการดำเนินงานโครงการโรงเรียนวิถีพุทธ** มีหน้าที่ ดำเนินงานตามแนวทาง ๒๙ ประการสู่ความเป็นโรงเรียนวิถีพุทธ ประกอบด้วย

**2.1 ด้านกายภาพ ๗ ประการ**

1. มีป้ายโรงเรียนวิถีพุทธ

2. มีพระพุทธรูปหน้าโรงเรียน

3. มีพระพุทธรูปประจำห้องเรียน

4. มีพระพุทธศาสนสุภาษิต วาทะธรรม พระราชดำรัสติดตามที่ต่าง ๆ

5. มีความสะอาด สงบ ร่มรื่น

6. มีห้องพระพุทธศาสนาหรือลานธรรม

7. ไม่มีสิ่งเสพติด เหล้า บุหรี่ ๑๐๐ %

**ผู้รับผิดชอบ**

1. นางสาวอังชลี รุ่นพระแสง

2. นางสาวอลิสา ทองจันทร์

**๒. ด้านการเรียนการสอน ๕ ประการ**

8. บริหารจิต เจริญปัญญา ก่อนเข้าเรียน เช้า บ่าย ทั้งครู และ นักเรียน

9. บูรณาการวิถีพุทธ ทุกกลุ่มสาระ และในวันสำคัญทางพระพุทธศาสนา

10. ครู พานักเรียนทำโครงงานคุณธรรม กิจกรรมจิตอาสาสัปดาห์ละ ๑ ครั้ง

11. ครู ผู้บริหาร และ นักเรียน ทุกคน ไปปฏิบัติศาสนกิจที่วัดเดือนละ ๑ ครั้ง มีวัดเป็นแหล่งเรียนรู้

12. ครู ผู้บริหาร และ นักเรียนทุกคน เข้าค่ายปฏิบัติธรรมอย่างน้อยปีละ ๑ ครั้ง

**ผู้รับผิดชอบ**

1. นางสาวจินตระการ เขื่องแก้ว

2. ธุรการโรงเรียน

**๓. ด้านพฤติกรรม ครู ผู้บริหารโรงเรียน และนักเรียน ๕ ประการ**

13. รักษาศีล ๕

14. ยิ้มง่าย ไหว้สวย กราบงาม

15. ก่อนรับประทานอาหารจะมีการพิจารณาอาหารรับประทานอาหาร ไม่ดัง ไม่หก ไม่เหลือ

16. ประหยัด ออม ถนอมใช้ เงิน และ สิ่งของ

17. มีนิสัยใฝ่รู้ สู้สิ่งยาก

**ผู้รับผิดชอบ**

1. นางสาวสุวรรณภัค คู่สาย

2. นางสาวพัชรา แสงอรุณ

**๔. ด้านการส่งเสริมวิถีพุทธ ๘ ประการ**

18. ไม่มีอาหารขยะขายในโรงเรียน

19. ไม่ดุ ด่า นักเรียน

20. ชื่นชมคุณความดี หน้าเสาธงทุกวัน

21. โฮมรูมเพื่อสะท้อนความรู้สึก เช่นความรู้สึกที่ได้ทำความดี

22. ครู ผู้บริหาร และนักเรียน มีสมุดบันทึกความดี

23. ครู ผู้บริหาร และนักเรียน สอบได้ธรรมศึกษาตรีเป็นอย่างน้อย

24. บริหารจิต เจริญปัญญา ก่อนการประชุมทุกครั้ง

25. มีพระมาสอนอย่างสม่ำเสมอ

**ผู้รับผิดชอบ**

2.9 นางสาวพิมพ์พิสุทธิ์ สุดพรหม

2.10 นางสาวพรพรรณ เรืองสุข

**๕. ด้านกิจกรรมประจำวันพระ ๔ ประการ**

26. ใส่เสื้อขาวทุกคน

27. ทำบุญใส่บาตร ฟังเทศน์

28. รับประทานอาหารมังสวิรัติในมื้อกลางวัน

29. สวดมนต์แปล

**ผู้รับผิดชอบ**

1. นางสาวจินตระการ เขื่องแก้ว

2. นางสาวสุวรรณภัค คู่สาย

ขอให้บุคลากรที่ได้รับการแต่งตั้งปฏิบัติหน้าที่ตามที่ได้รับมอบหมายอย่างเคร่งครัด ให้บังเกิดผลดีต่อทางราชการ ถ้าหากมีปัญหาในการดำเนินการ ให้รีบรายงานหัวหน้าสถานศึกษาทราบ เพื่อหาแนวทางแก้ไขปัญหาต่อไป

ทั้งนี้ ตั้งแต่วันที่ 23 พฤษภาคม พ.ศ. 2566

สั่ง ณ วันที่ 23 พฤษภาคม พ.ศ. 2566



(นางสาวชุฎา ปาลโมกข์)

ผู้อำนวยการโรงเรียนวัดวาลุการาม